Diari Oficial de la Generalitat Valenciana


Sumari del DOGV 8808, del 11-05-2020 (2020/3295)

RESOLUCIÓ de 6 de maig de 2020, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social, de la convocatòria dels acords d'acció concertada en matèria de serveis socials en el sector d'infància i adolescència per a l'any 2020: Servei d'atenció telefònica a la infància i a l'adolescència.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8808

Data del DOGV
:   11-05-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/3295


Data del document
:   06-05-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 6 de maig de 2020, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social, de la convocatòria dels acords d'acció concertada en matèria de serveis socials en el sector d'infància i adolescència per a l'any 2020: Servei d'atenció telefònica a la infància i a l'adolescència. [2020/3295]  
  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de 18 de desembre de 2019, de la Vicepresidència i Conselleria d'Igualtat i Polítiques Inclusives (DOGV 8702, 20/12/2019), per la qual es convoquen els acords d'acció concertada en matèria de serveis socials en el sector d'infància i adolescència per a l'any 2020: servei d'atenció telefònica a la infància i adolescència, es resol aquesta convocatòria sobre la base dels següents:   
  
  
Antecedents de fet  
I. De conformitat amb l'article 9 de l'esmentada Resolució de 18 de desembre de 2019 es va realitzar la instrucció del procediment de referència segons consta en les actes de la comissió instructora de dates 14 i 18 de febrer de 2020. En aquestes actes es detallen els requeriments realitzats, així com les esmenes efectuades. Així mateix, consta la comprovació per la comissió instructora del compliment dels requisits generals articles 7 i 8 del Decret 181/2017, de 17 de novembre, del Consell (DOGV número 8197, de 23 de desembre de 2017), pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, així com el compliment de l'article 5 de la resolució de convocatòria, per a optar i accedir al règim d'acció concertada.  
  
II. L'article 12 de la Resolució de 18 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'infància i adolescència per a l'any 2020: servei d'atenció telefònica a la infància i adolescència, estableix que la Comissió d'Avaluació ha d'elaborar una proposta de resolució, tenint en compte els criteris de valoració, en la qual es determinarà l'entitat o entitats que havent obtingut major puntuació per a cada servei i lot, segons els casos, es proposa la formalització de l'acord d'acció concertada. Instruïts els expedients i esmenades les sol·licituds, en data 29 d'abril de 2020 es va constituir la Comissió d'Avaluació per a examinar i valorar l'única sol·licitud presentada i elaborar la proposta de resolució en la qual es va determinar la puntuació conformement amb el barem establit en l'article 10 de la resolució de convocatòria. Tot això es troba recollit en l'acta de la referida sessió, en la qual s'acorda, per unanimitat de les persones assistents, elevar a aquest òrgan la proposta motivada de resolució.  
III. Quant a la data d'efectes del concert del servei d'atenció telefònica a la infància i adolescència, d'acord amb les necessitats socials a atendre i les disponibilitats pressupostàries, i de conformitat amb l'article 14 de la resolució de convocatòria es determina que la data de posada a disposició ha de produir-se a partir de l'1 de maig de 2020.  
  
IV. Existeix crèdit adequat i suficient per a l'adopció del present acord, amb càrrec al programa pressupostari 313.30, Infància i Adolescència, capítol IV, codi línia S1120000 del pressupost de despeses de la Vicepresidència i Conselleria d'Igualtat i Polítiques Inclusives, recollit en la Llei de pressupostos de la Generalitat per a l'any 2020, per un import de 525.150,00 euros.  
  
Fonaments de dret  
  
Primer. En l'article 87 de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, estableix l'acció concertada com a forma de provisió de les prestacions del Sistema Públic de Serveis Socials; assenyala que els acords d'acció concertada són instruments organitzatius de naturalesa no contractual a través dels quals les administracions competents podran organitzar la prestació de serveis socials per entitats d'iniciativa social el finançament de les quals, l'accés i el control siguen de la seua competència, i s'ajusta al procediment i als requisits que estableixen aquesta llei i la normativa sectorial que siga aplicable.  
Segon. El Decret 181/2017, de 17 de novembre del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, estableix les bases reguladores per al desenvolupament de l'acció concertada per a prestació de serveis socials.  
Tercer. La Resolució, de 18 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector de la infància i adolescència per a l'any 2020: servei d'atenció telefònica a la infància i adolescència.   
Quart. El punt resolutiu tercer de l'esmentada convocatòria delega en la persona titular de la Direcció General d'Infància i Adolescència la competència per a resoldre sobre la concessió o denegació dels concerts socials referits a aquesta.   
Cinqué. El pagament del cost del concert social s'ha de fer en els termes establits en l'article 22 de la convocatòria de referència:  
1. L'ordre de pagament del cost del concert servei concertat es tramitarà mensualment, després de la justificació de l'entitat concertada en els termes descrits en l'article 21 de la resolució de convocatòria, d'acord amb els mòduls econòmics fixats en els annexos de la convocatòria i el corresponent document de formalització.  
2. L'abonament del cost del concert s'efectuarà, mitjançant transferència bancària, al compte específic per a concerts socials designada per l'entitat corresponent.  
3. No obstant això, quan així es determine en la Llei de pressupostos de la Generalitat de l'exercici al qual corresponga la despesa i en el document de formalització del concert, el pagament corresponent a la mensualitat de desembre s'haurà de deslliurar de forma anticipada.  
Sisé. El contingut de la resolució en relació amb el servei concertat està regulat en l'article 1 de l'annex I de la resolució de la convocatòria i en el punt 1 de l'annex II, condicions tècniques del servei d'atenció telefònica a la infància i l'adolescència.  
Seté. El Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada pel Covid-19 disposa la suspensió de terminis administratius. No obstant això, l'òrgan competent podrà acordar, mitjançant resolució motivada, les mesures d'ordenació i instrucció estrictament necessàries per a evitar perjudicis greus en els drets i interessos de l'interessat en el procediment i sempre que aquest manifeste la seua conformitat, o quan l'interessat manifeste la seua conformitat amb el fet que no se suspenga el termini. L'única entitat que s'ha presentat a la convocatòria d'acció concertada del servei d'atenció telefònica a la infància i adolescència i, per tant, l'única interessada en el procediment, ha prestat expressament la seua conformitat per a la continuació i resolució d'aquest.  
  
I per tot això, conformement amb el que es disposa en l'article 18 del Decret 181/2017, de 17 de novembre, del Consell, resolc:  
  
Primer  
Aprovar l'acord d'acció concertada i el concert del servei d'atenció telefònica a la infància i l'adolescència per a l'any 2020 amb la Fundació Anar, amb CIF H21816064, per l'import de noranta-quatre mil dos-cents huitanta-huit euros amb huit cèntims (94.288,08 €) per a l'exercici 2020.  
L'aprovació de la concessió del concert social per a l'any 2020, per un import total de 94.288,08 € s'efectua amb càrrec al crèdit consignat en el programa pressupostari 313.30 Infància i Adolescència, capítol IV, aplicació pressupostària S1120000, de la secció 16 dels Pressupostos de Despeses de la Vicepresidència i Conselleria d'Igualtat i Polítiques Inclusives.  
La concertació del servei aprovada en aquesta resolució queda subjecta a la subscripció del document administratiu de formalització de concert social, d'acord amb el que s'estableix en l'article 18 de l'annex I de la resolució de convocatòria.  
  
  
Segon  
A aquest efecte, es requereix a l'entitat Fundació Anar perquè, d'acord amb el que s'estableix en l'article 17 de la Resolució de 18 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector de la infància i adolescència per a l'any 2020, l'aportació en un termini de 10 dies de la següent documentació:  
a) La fitxa d'alta de domiciliació bancària, segons model que s'adjunta com a annex V de la resolució de convocatòria.  
b) L'últim rebut de l'impost d'activitats econòmiques corresponent al servei o document que acredite la seua exempció.  
c) L'últim rebut de pagament de prima d'assegurança que cobrisca la responsabilitat civil, així com les contingències derivades per invalidesa i defunció en cas d'accident de les persones usuàries.  
Així mateix, si no s'haguera subscrit amb anterioritat, l'autorització a la Conselleria perquè aquesta obtinga de manera directa, a través de certificats telemàtics, l'acreditació del compliment d'obligacions tributàries i de Seguretat Social.  
  
Tercer  
El concert social que se subscriga tindrà una duració que s'inicia l'1 de maig de 2020 i finalitza el 31 de desembre de 2020, sense perjudici de la possible pròrroga.  
  
Contra aquesta resolució, que posa fi a la via administrativa, les persones interessades poden interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua notificació, de conformitat amb el que estableix l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Així mateix, poden interposar potestativament un recurs de reposició, previ al recurs contenciós administratiu, davant l'òrgan que va dictar l'acte, en el termini d'un mes a comptar des de l'endemà de la seua notificació, segons el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que consideren convenient per a la defensa dels seus interessos.  
  
València, 6 de maig de 2020.- La directora general d'Infància i Adolescència: Josefa Molero Mañes.